Protokoll nummer 6, 2020
Styremøte i NBfU region Nord torsdag 23. april.

Sted: telefonstyremøte.

Tilstede: Katrin Hasselberg, Lena Gimse, Tanita Thomassen, Dennis Thomassen, Andrea Bruun Eivik, Synne Sandtrøen.

Møtestart: 18:02

Sak 20.20: Sommertur

Katrin informerer at det foreløpig ikke er flere påmeldte til sommerturen. Det kan virke som at folk er redde for å melde seg på sommerturen grunnet convid-19.
Vi har tidligere utsatt fristen til 4. Mai, men tenker nå at vi kan utsette fristen til 24 mai.

Tanita sier at det er tatt kontakt med fylkeslagene Nordland og Finnmark for å få de til å videreinformere at påmeldingsfristen er utsatt, og at det ikke betales egenandel ved ett avlyst arrangement.

Det blir diskutert om hvor mange som bør være påmeldt for at vi skal arrangere sommerturen. Det foreslås at vi bør minst ha 30 påmeldte inkludert ledsagere. Vi planlegger å snakke med region midt om noen av de ønsker å delta om vi ikke får flere ifra vår egen region.

Det stilles spørsmål om vi skal ha færre personer på hver hytteenhet for å unngå at mange må være tett sammen. Familier som er påmeldt sammen blir plassert i samme hytte. Vi må følge med på de gjeldene smittevernreglene. Dette kan også medføre at vi kanskje må ha mindre grupper på aktiviteter og heller rullere på aktivitetene. Det kan også være at noen av aktivitetene må endres da vi enda ikke vet hva som er åpent i starten av august. Noen av aktivitetene som er planlagt inne kan byttes med aktiviteter ute.
Noen lurer pgså på hva som skjer med midlene vi har fått tildelt hvis arrangementet blir avlyst. Katrin sier at sparebank1 stiftelsen gir oss frist på 2 år for å gjennomføre arrangementet.

Vedtak: Planleggingen fortsetter og det er satt ny påmeldingsfrist til 24.mai.

Sak 21.20: Landsmøte

Merete og Solveig Marie er med som delegat til landsmøtet. Lena skal ta kontakt med Silje Charlotte for å høre om hun ønsker å stille som vara. Trond ønsker ikke og delta. Dennis har ikke fått svar fra Adrian på messenger, men Katrin skal ringe han å spørre om han ønsker å være vara.
Det kan være lurt å være tidlig ute med å reservere hotell til landsmøtet, med forbehold at det er mulig å avbestille om det skal vise seg at landsmøtet ikke vil gå som planlagt. Lena skal sjekke overnattingsmulighetene.

Vedtak: Tatt til orientering

Sak 22.20: Julebord

Temaet for julebordet blir enten praktiske ferdigheter eller brann og fly sikkerhet. Planen er at julebordet skal arrangeres på Evenes syn og mestringssenter. Vi ønsker å invitere med oss midt til å delta på julebordet. Komiteen til julebordet består av Lena, Tanita, Synne og Dennis.

Vedtak: Julebordkomiteen er satt og kan starte planleggingen

Sak 23.20: Årsmøte 2021
Årsmøtet 2021 vil bli avholdt i Alta siden det var planen for årsmøtet i 2020 som ble avlyst. Vi ønsker å overføre planlagte aktiviteter som skulle vært utført på årsmøtet i år, til neste årsmøte.
Komiteen som jobbet for årsmøte som skulle avholdes i 2020 besto av Lena, Mariam, Raneem og Synne.
Synne og Lena ønsker å fortsette i den nye komiteen for å arrangere årsmøte 2021. Katrin ønsker også å være en del av komiteen.

Vedtak: Det er satt ny komite for årsmøte 2021 som skal avholdes i Alta.

Sak 24.20: Lokale arrangement

Synne foreslår at det skal arrangeres ett lokalt arrangement i Alta. Det foreslås at vi kan samarbeide med lokallaget og fylkeslaget.
Styre tenker at det kan være lurt å planlegge arrangement etter oktober, slik at det er mindre sjanse for å måtte avlyse grunnet convid-19.

Synne og Tanita skal jobbe med å få til ett lokalt arrangement i Alta.

Tanita forteller at det er nye medlemmer i Nordland og at det ville vært fint å fått de med på ett lokalt arrangement. Det foreslås å ha arrangementet litt lenger sør i Nordland slik at det er mulig å benytte seg av tog, dermed har flere mulighet til å delta.

Katrin og Lena skal jobbe med å få til et arrangement i Nordland.

Lena foreslår at det også skal arrangeres ett lokalt arrangement i Tromsø, da dette er ett område med mange medlemmer. Lena foreslår også at vi kan spørre noen i Tromsø om å være med på planleggingen.

Dennis, Katrin og Synne jobber med lokalt arrangement i Tromsø.

Vedtak: Vi skal arrangere 3 lokale arrangement i år. Komiteen starter arbeidet.

Sak 25.20: TVK

Vi har mottatt mail fra Irene at TVK vil bli avholdt digitalt og at det ønskes innspill om hvordan det best kan gjennomføres.
Katrin lurer på om alle er komfortable med å gi beskjed selv eller om styret skal gi en samlet vurdering. Det virker som at alle er komfortable med å ta kontakt selv om det skulle være noe de ønsker å formidle videre. Tanita tenker det hadde vært fint om det kunne vært tatt over en helg siden det kan være vanskelig å sette av mye tid i ukedagene. Katrin lurer på om det er mulig å delta på enkelte tema, slik at man kan velge det man selv føler man får best utbytte av. Lena sier det sikkert er mulig å velge enkelte tema. Styret tenker å kjøre en test på zoom slik at alle for prøvd programmet før TVK.

Vedtak: Tatt til orientering.

Sak 26.20: Annet

Synne minner om at det tidligere er tatt opp at vi bør ha ett førstehjelpskrin når vi skal avholde arrangement. Hun melder seg frivillig til å skrive en liste over ting som kan være lurt å ha i en førstehjelp-bag, etterpå kan reste av styre supplere om de føler det er noe som mangler. Styre blir også enige om at vi bør ha antibac tilgjengelig når vi arrangerer aktiviteter.

Vedtak: Synne lager forslag om innhold til en førstehjelps-bag.

Sak 27.20: Neste styremøte

Vedtak: Neste styremøte er satt til 21.mai klokken 18:00

Møteslutt 19:06

Synne Sandtrøen

Referent